Riitta Huttunen

Riitta Huttunen (s. 1957 Pieksämäki) on suomalainen kuvanveistäjä ja kuvataideopettaja. Hän asuu ja työskentelee Pieksämäellä.

Huttunen on suorittanut kuvanveistäjän ammattitutkinnon Lahden taidekoulussa vuonna 1980. Hän opiskeli Taideteollisessa korkeakoulussa ja Oulun yliopistossa ja valmistui kuvataideopettajaksi vuonna 1990. Vuonna 2002 hän suoritti taiteen maisterin tutkinnon Taideteollisessa korkeakoulussa. Vuodesta 1991 hän on ollut Pieksämäen Hiekanpään koulun kuvataiteen lehtori.

Julkisia töitä 
Riitta Huttusen veistoksia ja muita julkisia töitä on muun muassa Pieksämäen ja Kuopion kaupunkien kokoelmissa. Pieksämäellä on kirjailija Aila Meriluodon kotitalon muistolaatta Huvilakadun varrella, Pieksämäen ensimmäisen kansakoulun muistolaatta Rantatiellä ja Sotiemme vuodet 1939–1944 kokeneille -muistokivi Pieksämäen lukion edustalla Keskuskadun varrella. Varkaudessa 1991 järjestetyssä ympäristötaiteen näyttelyssä oli esillä teos Talvella, joka sittemmin jäi pysyväksi taideteokseksi Varkauteen.

Lähteet 

Suomalaiset kuvanveistäjät
Elävät henkilöt
Vuonna 1957 syntyneet